24/01/2012 | Administración LocalMunicipal
Malpica de Bergantiños
Secretaría
Aprobación definitiva modificación Ordenanza fiscal número 8 - Reguladora taxa expedición licenzas urbanísticas

Aprobadas inicialmente polo Pleno deste concello, n sesión celebrada o día 24 de novembro 2011, a modificación da ordenanza fiscal reguladora da Taxa por Expedición de Licenzas Urbanísticas, e unha vez rematado o prazo de trinta días de exposición ó publico sen que se tiveran presentado reclamacións os acordos de aprobación inicial, procede a publicación dos acordos elevados a definitivos, así como o texto íntegro das referidas ordenanzas fiscais aprobadas, de conformidade co disposto no artigo 70.2, do 2 de abril, reguladora das bases de réxime local, en relación co disposto no artigo 17.4 do Real decreto lexislativo 2/2004, de 5 de marzo, polo que se aproba o texto refundido da lei das Facendas Locais. Malpica de Bergantiños a 16 de xaneiro de 2012. O alcalde. Asdo.: Eduardo José Parga Veiga TAXA POR EXPEDICIÓN DE LICENZAS URBANÍSTICAS En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do RD Lexislativo 2/2004, de 5 de marzo polo que se aproba oTexto Refundido da Lei Reguladora das Facendas Locais, este Concello establece a "Taxa porlicenzas urbanísticas", que se rexerá por esta ordenanza fiscal, as normas da cal atenden aoprevisto no artigo 57 do citado TRLFL.2.1- Constitúe o feito impoñible a actividade municipal, técnica e administrativa, realizada para verificar se as instalacións, construccións ou obras se realizan con subxección ás normas urbanísticas de edificación e policía vixentes, son conformes ao destino e uso previstos, non atentan contra a harmonía da paisaxe e condicións de estética, cumpren coas condicións técnicas de seguridade, salubridade, hixiene e saneamento, e finalmente, que non existe ningunha prohibición de interés artístico, histórico ou monumental.2.2.- A estes efectos, constitúen feitos impoñibles deste tributo a concesión de licenzas para a realización das seguintes actividades: a. Obras de construcción de edificacións e instalacións de toda clase de nova planta. b. Obras de ampliación de edificios e instalacións de tódalas clases existentes. c. Obras de modificación ou reforma que afecten á estructura dos edificios e instalacións detodas as clases existentes. d. Obras de modificación do aspecto exterior dos edificios e instalacións de todas as clases existentes. e. Obras que modifiquen a disposición interior dos edificios. f. Obras e usos que se teñan que realizar con carácter provisional no caso en que estean xustificadas, que deberán derrubarse cando o acorde o Concello, sen dereito a indemnización. g. Movementos de terra, tales coma desmontes, explanacións, excavacións e terrapléns, obras de instalacións de servicios públicos e, en xeral, as relacionadas coa urbanización, excepto que estes actos fosen detallados e programados como obras a executar nun proxecto de urbanización definitivamente aprobado ou de edificación que dispoña de licencia outorgada. h. A demolición das construccións, agás nos casos declarados de ruína inminente. i. As instalacións subterráneas adicadas a estacionamentos, actividades industriais, mercantís ou profesionais, servicios públicos ou calquera outro uso a que se destine o subsolo. j. As obras de construcción de infraestructura civil, agás que estes actos fosen detallados e programados coma obras a executar nun plan especial ou nun instrumento de ordenación territorial, sen prexuízo do disposto na lexislación sectorial aplicable. k. As construccións nas zonas de dominio público, sen prexuízo do disposto na legislación sectorial aplicable. l. A instalación ou radicación de casas prefabricadas e instalacións similares, provisionais ou permanentes, agás que se efectúen dentro de campamentos legalmente autorizados e nas zonas expresamente previstas para a dita finalidade. m. A instalación de invernadoiros. n. A colocación de carteis e paneis de propaganda visibles dende a vía pública, sempre que non estean en locais pechados. o. Os cerramentos e valados de predios. p. As obras de apertura de camiños e accesos a parcelas en solo rústico, agás as autorizadas polo organismo competente en materia agraria e/ou forestal. q. Aliñacións e rasantes. r. Obras de fontanería e sumidoiros. s. Instalación de elementos permanentes, tales coma postes, torretas, etc, de telefonía móbil, transmisións e similares, sobre inmobles. t. Obras nos cemiterios. u. A primeira utilización ou ocupación dos edificios e instalacións en xeral. v. As parcelacións urbanísticas w. Calquera outra construcción, instalación ou obra que requira licenza urbanística segundo o previsto na lexislación vixente sobre o solo. y. Resolucións de non existencia de expedientes de reposición da legalidade urbanística e de declaración de fora de ordenación de edificacións, construcións e instalacións dentro do municipio. z. Resolución de declaración de fora de ordenación de edificacións, construcións e instalación e, no seu caso, a legalización de usos incompatibles ao abeiro da Disposición Transitoria 3ª da Lei 2/2010 de medidas urgentes de modificación da Lei 9/2002.1. Son suxeitos pasivos contribuíntes as persoas físicas ou xurídicas e as entidades ás que se refire o artigo 42 da Lei 58/2003, de 17 de decembro, da Lei Xeral Tributaria, que sexan propietarios ou posesores, ou no seu caso, arrendatarios dos inmobles nos que se ejecuten as obras ou se realicen as construccións ou instalacións.2. En todo caso, terán a condición de substitutos do contribuínte, os constructores e contratistas das obras.1. Responderán solidariamente das obrigas tributarias do suxeito pasivo, as persoas físicas e xurídicas e as entidades a que se refiren o artigo 42 da Lei 58/2003, de 17 de decembro, da Lei Xeral Tributaria.2. Serán responsables subsidiarios os administradores de feito ou de dereito das persoas xurídicas, os integrantes da administración concursal e liquidadores de sociedades e entidades, adquirentes de bens afectos por lei ao pago da débeda tributaria e as persoas ou entidades que contraten ou subcontraten a execución das obras ou a prestación de servicios correspondentes a súa actividade económica principal, nos supostos e co alcance que sinala o artigo 43 da Lei Xeral Tributaria.1. A cota tributaria determinarase por unha cantidade fixa sinalada segundo a natureza do expediente a tramitar, de acordo coa tarifa que contén o artigo seguinte.2. A cota de tarifa corresponde á tramitación completa do expediente de que se trate, dende a súa iniciación ata a súa resolución final, incluída a certificación e notificación ao interesado do acordo recaído. A tarifa á que se refire o artigo anterior estructúrase da seguinte forma: 1.- Por obras menores cuio presuposto de execución non sexa superior a 3.000 euros, 35 euros.2.- Por obras menores cuio presuposto supere o importe indicado no apartado primeiro, 110 euros.3.- Por obras de rehabilitación, ampliación, modificación ou reformas de edificios o instalacións cualificadas de obras maiores en edificios unifamiliares, 110 euros.4.- Por obras maiores en vivendas unifamiliares, 220 euros.5.- Por obras maiores en edificios plurifamiliares, por vivenda, 100 euros.6.- Demolición de construccións e movementos de terra, 75 euros.7.- Parcelacións urbanísticas e declaracións municipais sobre división de fincas, 75 euros.8.- Licencias de primeira ocupación (por vivenda ou local), 30 euros Para garantizar a reposición do pavimento nas vías públicas, o peticionario da licencia terá que constituír ademais un depósito que se ingresará na conta de Valores Independentes e Auxiliares, que será devolto unha vez que conclúan as obras e certifique no Departamento de Urbanismo que se atopa en perfectas condicións. O importe constituirase por un período de 1 ano. O importe do depósito será o seguinte: Importe mínimo: 150€. Por cada metro cadrado e fracción:50 euros 9.- Resolucións de non existencia de expedientes de reposición da legalidade urbanística e de declaración de fora de ordenación de edificacións, construcións e instalacións dentro do municipio, segundo a seguinte táboa: 10.- Resolución de declaración de fora de ordenación de edificacións, construcións e instalación e, no seu caso, a legalización de usos incompatibles ao abeiro da Disposición Transitoria 3ª da Lei 2/2010 de medidas urgentes de modificación da Lei 9/2002, segundo a seguinte táboa: Non se recoñecen máis beneficios fiscais ca os derivados de norma con rango de lei ou da aplicación dos Tratados Internacionais. Calquera bonificación ou exención deberá ser interesada ao tempo de solicitar a oportuna licenza.1. Devéngase a taxa e nace a obriga de contribuír cando se inicie a actividade municipal que constitúe o seu feito impoñible. A estes efectos, entenderase iniciada dita actividade na data de presentación da oportuna solicitude da licenza urbanística, se o suxeito pasivo formulase expresamente esta.2. Cando as obras se inicien ou executen sen ter obtido a oportuna licenza, a Taxa devengarase cando se inicie efectivamente a actividade municipal conducente a determinar se a obra en cuestión é ou non autorizable, con independencia da iniciación do expediente administrativo que poida instruírse para a autorización desas obras ou a súa demolición se non foran autorizables.1. As persoas interesadas na obtención dunha licenza de obras presentarán, previamente, no Rexistro Xeral a oportuna solicitude, acompañando certificado visado polo colexio Oficial respectivo, con especificación detallada da natureza da obra e lugar de emprazamento, na que se faga constar o importe estimado da obra, medicións e destino do edificio.2. Cando se trate de licenza para aqueles actos en que non sexa esixible a formulación do proxecto subscrito por técnico competente, á solicitude acompañarase un Presuposto das obras a realizar, como unha descrición detallada da superficie afectada, número de departamentos, materiais a empregar e, en xeral, das características da obra cuios datos permitan comprobar o custe daqueles.3. Se despois de formulada a solicitude de licenza se modificase ou ampliase o proxecto deberá poñerse en coñecemento da Administración Municipal, acompañando o novo presuposto ou reformado e, no seu caso, planos e memorias da modificación ou ampliación.1. Segundo coa potestade recoñecida no artigo 27 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, establécese o réxime de autoliquidación da taxa. Para o efecto, o solicitante presentará a declaración-liquidación da taxa e xustificante do ingreso da cota tributaria ao mesmo tempo que insta o outorgamento da correspondente licenza urbanística. Non se comezará a tramitación do expediente algún no que non obre a necesaria xustificación do pagamento da taxa.2. A liquidación seralle notificada regulamentariamente ao suxeito pasivo 1. En caso de desestimento formulado polo solicitante con anterioridade á concesión da licenza, as cotas a liquidar serán o 20% das sinaladas no número anterior, sempre que a actividade municipal se tivera iniciado efectivamente.2. No caso de renuncia ou desestimento do solicitante antes de comezar a actividade administrativa, non se devengará esta taxa. En todo o relativo á cualificación de infraccións tributarias, así como das sancións que ás mesmas corresponden en cada caso, se estará ao disposto no Título IV e Título V da nova Lei Xeral Tributaria. DISPOSICIÓN FINAL. Esta Ordenanza Fiscal consta de once artigos e foi aprobada polo Pleno do Concello en sesión do día 14 de xaneiro de 2005. A súa modificación entrará en vigor unha vez aprobada e publicado o texto íntegro de mesma no BOP. A súa entrada en vigor suporá a derrogación da Ordenanza fiscal vixente, e permanecerá en vigor ata a súa modificación ou derrogación expresa.